Potín

O potín é unha aliaxe monetaria utilizada na cuñaxe de moeda en momentos e culturas moi puntuais. Polo xeral, a súa composición é á base de cobre, estaño e chumbo en proporcións variables, e é motivo de controversia no ámbito numismático a necesidade da presenza de prata na aliaxe.Gruel, K. et al. (1995)."Le potin ". En Le site des métaux & alliages monétaires. Etna-Mint.fr"Potín". En Alfaro Asins (2009). 

O seu aspecto é moi similar ao do billón mais, en tanto que este último se utilizou nas emisións do baixo Imperio Romano, o potín é característico dalgunhas emisións da Antiga Grecia (sobre todo nas cecas de Alexandría e Antioquía) e, fundamentalmente, da moeda celta."Potin". En Stevenson, W. et al. (1889).Nick, M. (2003). 

 Uso na moeda celta 
miniatura|Moeda de potín dos celtas da Galia.
En 1890 produciuse un achado arqueolóxico único no continente, nun antigo asentamento de vivendas prehistóricas en Vicus Turicum, preto do actual Zúrich, Suíza, consistente nunha acumulación de vultos de potín, o maior dos cales pesaba arredor de 60 quilos. Estes vultos resultaron ser grandes cantidades de moedas celtas fusionadas e mesturadas con restos de carbón. Algunhas destas preto de 18.000 moedas proviñan da Galia oriental, en tanto que outras tiñan unha tipoloxía local e foron asignadas aos pobos Helvecios, arredor do ano 100 a. de C.Nick, M. (2009). Nick, M. (2005). 

A primeira mostra de pezas similares nas illas británicas parece ser a constituída polos coñecidos como "Thurrock potins", e datan da fin do século II a. de C. Crese que estas moedas circularon sobre todo na zona de Kent e que estaban baseadas noutras emitidas en Massalia, na actual Marsella.De Jersey, P. (1996). Páxina 20.Cunliffe, B. (2005). Páxina 133. Fox, M. (2013). "The Tale of the Thurrock Potins". En The Numismatist. Setembro. Páxinas 37-43.

 Notas 

 Véxase tamén 

 Outros artigos 

 Metais e aliaxes de cuñaxe
 Moeda celta

 Bibliografía 
Alfaro Asins, C. et al. Diccionario de numismática. Ministerio de Cultura. Madrid, 2009. ISBN 978-84-8181-405-7
 Cunliffe, B. (2005). Iron Age Communities in Britain: An Account of England, Scotland and Wales from the Seventh Century BC until the Roman Conquest. 4ª ed. Routledge. ISBN 9780415562928
 De Jersey, P. (1996). Celtic Coinage in Britain. Shire Publications. ISBN 0-7478-0325-0
 Fox, M. (2013). "The Tale of the Thurrock Potins". En The Numismatist. Setembro. Páxinas 37-43.
 Gruel, K. et al. (1995). "Les potins gaulois : typologie, diffusion, chronologie". En Gallia. Vol. 52. Páxinas. 1-144.
 Nick, M. (2003). "Potin". En Reallexikon der Germanischen Altertumskunde 23. Berlín-Nova York. Páxinas 323–325.
 Nick, M. (2005). "75 kilogrammes of Celtic small coin. Recent research on the «Potinklumpen» from Zurich". En: Alfaro, C. et al. (2005). Actas del XIII Congreso Internacional de Numismática. Madrid 2003. Vol. I. Madrid. Páxinas 455-458. ISBN 84-8181-2382
 Nick, M. (2009). "Die 'Potinklumpen' von Zürich - ein Fund Verschmolzener Keltischer Münzen in der Bahnhofstrasse 1/3 aus dem Jahre 1890". En Balmer, M. (2009). Zürich in der Spätlatène- und frühen Kaiserzeit Vom keltischen Oppidum zum römischen Vicus Turicum. Zürich und Egg. Páxinas 175-194. ISBN 978-3-905681-37-6
 Stevenson, W. et al. (1889). Dictionary of Roman Coins. George Bell and Sons. Londres.

Categoría:Metais e aliaxes de cuñaxe
Categoría:Terminoloxía numismática